As provincias ilirianas estioron una entidat politica autonoma d'o Primer Imperio Francés que existió entre 1809 y 1816 y yera formada por un conchunto de territorios a lo norte y este d'a Mar Hadriana con población eslava meridional (eslovenos y crovates). A suya capital estió Ljubljana. Os franceses imposoron en as provincias ilirianas l'administración y o dreito franceses, y tamién l'uso oficial d'o francés, y construyoron camins, puents, immuebles, a part de fer reformas socials como a emancipación d'os siervos y a redistribución de tierras. Tamién bi habió campanyas de reforestación.